নগরীর ইস্টার্ন এয়াকুব প্লাজায় জিমের স্বত্বাধিকারী বাপ্পি পারভেজ জানান, মাদকমুক্ত সমাজ গঠনের লক্ষ্যে আমি এই উদ্যোগ গ্রহণ করি। আপনারা জানেন শাসনগাছা এলাকাটি কুমিল্লার একটি চিহিৃত মাদকের স্পট। যার কারণে আমি চ্যালেঞ্জ নিয়ে এই এলাকার মধ্যেই ইস্টার্ন এয়াকুব প্লাজার ৬ষ্ঠ তলায় আমার প্রতিষ্ঠানটি স্থাপন করি। শুরুর ২ বছর আমাকে অনেক লোকসান দিয়ে প্রতিষ্ঠান চালাতে হয়েছে। তবে বর্তমানে আমার জিমে প্রায় ১ হাজার ৫’শ সদস্য রয়েছে। এরা নিয়মিত জিম করছে। এছাড়া বর্তমানে তরুণরাও জিমের প্রতি আগ্রহী হয়ে উঠছে বলে জানান তিনি। নগরীর কান্দিরপাড় আনন্দ সিটি সেন্টারে অবস্থিত বডি মেকার জিমের স্বত্বাধিকারী জোবায়ের জানান, আমাদের জিমটি নতুন দিয়েছি। ইতিমধ্যে ব্যাপক সাড়া পেয়েছি। বিশেষ করে তরুণদের। ভালোভাবে প্রশিক্ষণ দিচ্ছি । আশা করি তরুণরা আরো আসবে। নগরীর নজরুল এভিনিউতে অবস্থিত মার্সেল ফিটনেস জিমে সেন্টারের প্রশিক্ষক সাকিব আশরাফি জানান, তরুণদের অংশগ্রহণ ব্যাপক। বর্তমানে আমাদের জিমে অত্যাধুনিক সব যন্ত্রপাতির সমন্বয়ে সাজানো হয়েছে। তরুণরা এতে আরো উৎসাহিত হয়েছে। নগরীর নজরুল এভিনিউতে অবস্থিত রাশ ফিটনেস জিমের স্বত্বাধিকারী রোবেল জানান, আমাদের জিমটি নতুন। সেই হিসেবে অনেক সদস্য আছে। কুমিল্লার তরুণরা জিমে আগ্রহী। সব বয়সী মানুষই এখানে আসে তবে তরুণদের আগ্রহটা একটু বেশি। খোঁজ নিয়ে জানা গেছে, জিমগুলোতে নতুন কোন সদস্য ভর্তি হলে তাকে অন্তত ৫দিন খালি হাতে অথবা ফ্রি হ্যান্ড এক্সাসাইজ করতে হয়। এরপর থিউরি অনুযায়ী এক্সাসাইজ করানো হয়। এটা যার যার পারমঙ্গতার ওপর নির্ভর করে অর্থাৎ যে যতদিনে একটি ব্যয়াম আয়ত্ত করতে পারেন সে হিসেবে চলে তার প্রশিক্ষণ। জিমে ফিজিওথেরাপিস্ট নিয়োজিত রয়েছেন বিভিন্ন শারীরিক সমস্যার সমাধানের জন্য।